“ตระกูลป.” วิ่งคึก! รับราคาน้ำมันพุ่งแตะ 44.91 ดอลลาร์/บาร์เรล นิวไฮรอบกว่า 8 เดือน
"ตระกูลป." วิ่งคึก! รับราคาน้ำมันพุ่งแตะ 44.91 ดอลลาร์/บาร์เรล นิวไฮรอบกว่า 8 เดือน
"ตระกูลป." วิ่งคึก! รับราคาน้ำมันพุ่งแตะ 44.91 ดอลลาร์/บาร์เรล นิวไฮรอบกว่า 8 เดือน
25 พ.ย. 2563

ผู้สื่อข่าวรายงานว่า ล่าสุด ณ เวลา 10.03 น. ราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP อยู่ที่ 99.25 บาท บวก 2.50 บาท หรือ 2.58% สูงสุดที่ระดับ 100.50 บาท ต่ำสุดที่ระดับ 99.25 บาท ด้วยมูลค่าการซื้อขาย 669.41 ล้านบาท
ด้านราคาหุ้น บริษัท ปตท. จำกัด (มหาชน) หรือ PTT อยู่ที่ระดับ 41 บาท บวก 1 บาท หรือ 2.50% สูงสุดที่ระดับ 41.75 บาท ต่ำสุดที่ระดับ 41 บาท ด้วยมูลค่าการซื้อขาย 1.49 พันล้านบาท
ขณะที่ ราคาหุ้นบริษัท พีทีที โกลบอล เคมิคอล จำกัด (มหาชน) หรือ PTTGC อยู่ที่ระดับ 58.25 บาท บวก 2 บาท หรือ 3.56% สูงสุดที่ระดับ 57.75 บาท ต่ำสุดที่ระดับ 57.75 บาท ด้วยมูลค่าการซื้อขาย 169.92 ล้านบาท
โดยปัจจัยที่ส่งผลให้ราคาหุ้นในกลุ่มพลังงานปรับตัวขึ้นแรง มาจากราคาน้ำมันปรับตัวขึ้นแรง โดยสัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้นแตะระดับสูงสุดในรอบกว่า 8 เดือนเมื่อคืนนี้ (24 พ.ย.) ขานรับความคืบหน้าในการพัฒนาวัคซีนต้านไวรัสโควิด-19 ซึ่งจะช่วยหนุนการฟื้นตัวของอุปสงค์น้ำมัน รวมทั้งการที่ประธานาธิบดีโดนัลด์ ทรัมป์เริ่มกระบวนการถ่ายโอนอำนาจให้กับนายโจ ไบเดน ว่าที่ประธานาธิบดีคนใหม่ของสหรัฐ
สัญญาน้ำมันดิบ WTI ส่งมอบเดือนม.ค. พุ่งขึ้น 1.85 ดอลลาร์ หรือ 4.3% ปิดที่ 44.91 ดอลลาร์/บาร์เรล ซึ่งเป็นระดับปิดสูงสุดนับตั้งแต่วันที่ 5 มี.ค. 2563
สัญญาน้ำมันดิบเบรนท์ (BRENT) ส่งมอบเดือนม.ค. พุ่งขึ้น 1.80 ดอลลาร์ หรือ 3.9% ปิดที่ 47.86 ดอลลาร์/บาร์เรล ซึ่งเป็นระดับปิดสูงสุดนับตั้งแต่วันที่ 5 มี.ค. 2563